**DISPOZIŢIA**

**privind constituirea Comisiei de lucru pentru fundamentarea necesității și oportunității achiziției imobilului (teren și construcții) în suprafață de 2500 mp, identificat în CF nr. 56128 Bonțida, situat în vecinătatea Ansamblului monument istoric Castel Banffy, sat Răscruci, comuna Bonțida**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 45050/04.11.2024, elaborat de către Direcția Juridică, prin care se motivează și fundamentează emiterea actului administrativ;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e :**

**Art. 1. (1)** Se constituie Comisia de lucru pentru fundamentarea necesității și oportunității achiziției imobilului (teren și construcții) în suprafață de 2500 mp, identificat în CF nr. 56128 Bonțida, situat în vecinătatea Ansamblului monument istoric Castel Banffy, sat Răscruci, comuna Bonțida,în componenţa cuprinsă în **anexa** care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membri de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 3.** Persoanele nominalizate la art. 1 își vor îndeplini obligațiile și vor exercita atribuţiile și competențele stabilite prin Hotărârea Consiliului Județean Cluj nr. 99/2018, cu modificările și completările ulterioare.

**Art. 4.** Pentru punerea în aplicare a prezentei dispoziții se desemnează Direcția Juridică.

**Art. 5.** Prezenta dispoziţie se comunică, prin poștă electronică, persoanelor nominalizate la art. 1 - 2, Direcției Juridice, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 537 din 7 noiembrie 2024**

 **Anexă la**

 **Dispoziția nr. 537 / 7.11. 2024**

**Componența** **Comisiei de lucru pentru fundamentarea necesității și oportunității achiziției imobilului (teren și construcții) în suprafață de 2500 mp, identificat în CF nr. 56128 Bonțida, situat în vecinătatea Ansamblului monument istoric Castel Banffy, sat Răscruci, comuna Bonțida**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | **Iliescu Ștefan Eduard** | Director executiv | Direcția Juridică | Președinte cu drept de vot |
| 2 | Membru | **Salanta Claudiu** | Arhitect Șef | Directia de Urbanism și Amenajarea Teritoriului | - |
| 3 | Membru  | **Cristina Șchiop** | Director General | Directia Generală Buget Finanțe, Resurse Umane | - |
| 2 | Membru | **Danci Alin - Ioan** | Șef serviciu | Direcția Juridică – Serviciul Administrare Patrimoniu | Nominalizat în calitate de preşedinte de rezervă |
| 4 | Membru  | **Cristina Oltean** | Consilier juridic | Direcția Juridică – Serviciul Juridic, Contencios Administrativ, Arhivă | - |
| 8 | Membru de rezervă | **Pop Dan Vasile** | Șef serviciu | Direcția Juridică – Serviciul Juridic, Contencios Administrativ, Arhivă | - |
| 9 | Membru de rezervă | **Raluca Groza** | Consilier juridic | Direcția Juridică – Serviciul Juridic, Contencios Administrativ, Arhivă | - |
| 11 | Secretar | **Muntean Crina** | Consilier juridic | Direcția Juridică – Serviciul Juridic, Contencios Administrativ, Arhivă | Fără drept de vot |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**